JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Netanyahu palus valitsuskõnelusteks lisaaega
Hamas ja Islamidžihaad ähvardavad taas sõjaga
USA kongresmeni omapärased väited
Kuus nädalat pärast valimisi pole Iisraelis veel uut valitsust.
Kõnelusi juhtiv Bejamin Netanyahu teatas presidendile,
et vajab kõneluste lõpetamiseks kaht nädalat lisaaega.
Ta põhjendas seda arutelude ajal puhkenud Gaza vägivaldsustega
ning samal perioodil toimunud mitmete rahvuslike pühadega,
mille ajal ei saanud pidada konstruktiivseid lärbirääkimisi.
Lisaaeg algas 14. mail ja see lõpeb 28. mail,
mil Netanyahu peab teatama uue valitsuse koosseisu.
Kuigi kõnelused on korduvalt katkenud eelmainitud põhjustel,
osalevad kõik Likudi koalitsiooniga ühinenud parteid endiselt kõnelustel.
Suurimad tülid paistavad siiski tiirlevat ministriportfellide ümber,
sest pea kõigil parteidel on üksteisest oluliselt erinevaid nägemusi.
USA-Iraani sanktsioonitülid
on hakanud peegelduma ka Lähis-Ida piirkonnas,
eriti Pärsia lahe ranniku riikide merealadel.
Iraan ähvardas taganeda osaliselt tuumalepingust
ja alustada uuesti uraanirikastamist piiranguteta tasemel,
ütles president Hassan Rouhani.
See viis USA sõjalise valmisoleku tõstmiseni Pärsia lahe piirkonnas
lennukikandjate ja nendega kaasneva mitmete suure laevastikuga.
Samas teatas USA uus kaitseminister Patrick Shanahan,
et Pentagon laiendab ka raketitõrjet Lähis-Idas
ja toob kohale Patrioti raketitõrjesüsteemi:
"Et sõnum Iraanile piisavalt selgelt kohale jõuaks,
toome USA Pärsia lahe baasidesse Qatari emiraadis ka B-52 pommitajad
ja radarile nähtamatud F-35 hävitajad."
Gazat valitsev Hamas ja seda abistav Islamidžihaad teatasid vahendist,
mille abil suudetakse peatada Iisraeli Iron Dome'i raketitõrjepatarei tõhusus.
See pole eriti keerukas ega ka eriti uus,
kuid kahtlemata tõhus.
Hamas tahab nimelt hajutada Iisraeli vastu suunatud raketirünnakuid
võimalikult laiale alale. Nad arvavad,
et Iisrael peab siis Iron Dome'i patareid harvemalt paigutama,
nii et väheneb nende tõhusus
ja rohkem Hamasi rakette tabab sihitud külasid ja kibutseid.
Hamasi loogika põhineb sellel, et Iron Dome'i patarei hind,
sh radarijaamad ja kõik muu, on ca 80 miljonit USD.
Iga rakett, mis tulistatakse
Hamasi isetehtud, mõnituhat USD maksva raketi suunas,
maksab aga ca 100 000 USD, nii et Iisrael ei saa endale lubada
nii palju rakette kui Hamasil on võimalik valmistada ja tulistada.
Viimases kokkupõrkes
tulistas Hamas Iisraeli kokku 700 raketti,
millest Iron Dome hävitas 240,
nii et Iisraeli kaitseeelarve
kahanes pooleteise ööpäevaga 240 miljoni USD võrra.
Seegi on omaette matemaatika, mis põhineb sellel,
et Hamasi käsutuses on veel mitmeid tuhandeid,
ehk isegi üle 10 000 raketi.
Koos Hamasiga Gazat haardes hoidev palestiinlaste Islamidžihaad,
mis on Iraani otsene käsutäitja,
edastas oma esimehe Khaled al-Batshi vahendusel
Iisraelile otsese ähvarduse.
Selle sisu sarnanes Hamasi omaga, mis tähendab,
et kui Iisrael ei täida relvarahu kohuseid palestiinlaste suhtes kiiresti,
alustavad nad rünnakuid,
mille kõrval viimatised 700 on vaid eelmäng palju suuremale sõjale."
Teine Islamidžihaadi juht, Ziad Nahle,
rääkis Liibanoni uudistetoimetusele al-Mayadeen oma nägemusest,
mille järgi ulatuvad raketirünnakud
tulevases sõjas kõigi Iisraeli linnadeni.
Samas intervjuus väitis Nahle,
et Iisrael oli see, kes tahtis juba viimases konfliktis relvarahu,
kuna järgmine päev oli nende Iseseisvuspüha.
Ja Iraanil polevat rünnakutega mingit pistmist olnud
ja need olevat lähtunud vaid Hamasilt ja Džihaadilt,
väitis Nahle lõpetuseks.
Vahendajaks olnud Egiptuse teatel
algatasid relvarahu aga Hamas ja Islamidžihaad.
Hävines sadu mõlema ühenduse tähtsamaid objekte
ja lisaks hukkus Iisraeli droonirünnakute tõttu
rohkelt nende juhtfirguure.
USA Kongressis demokraate esindav
Michigani osariigist pärit moslemitaustaga Rashida Tlaib
esitles omapärast väidet,
mis puudutas juudiriigi rajamist pärast 2. Maailmasõda.
Tema sõnul olid Briti mandaadi ajal maal elanud palestiinlased need,
kes pakkusid holokaustist pääsenud juutidele
toonases Palestiinas turvasadamat.
Väide jätkus tõdemusega, et just seepärast aeti nemad,
põlised palestiinlased, lõpuks kodudest välja,
ja sündis teine suur tragöödia - palestiina pagulaste probleem.
Rashida Tlaib on taustalt palestiinlane ja toetab BDS liikumist,
ehk juutide vastu suunatud boikotte, sanktsioone ja divesteerimist.
Ta on jõuliselt kritiseerinud ka peaminister Netanyahut,
väites, et too ei aktsepteeri kahe riigi lahendust,
kus Jeruusalemm oleks mõlema riigi pealinnaks.
Lugupeetud rahvaesindajale paistavad lisaks eelmainituile
teisedki ajaloolised sündmused veidi segased olevat,
sest ta unustas mainida fakti, et Iisraeli riigi iseseisvudes 1948. a
aeti ümbritsevatest araabiamaadest väga vägivaldselt välja
ca 850 000, seal juba sajandeid elanud juuti.
Iisraeli energiaminister Yuval Steinitz ütles pühapäeval, 12. mail,
et Iraanist lähtuvat ohtu tuleb just nüüd eriti tõsiselt võtta.
Steinitz viitas sellega USA uutele
ja laienevatele sanktsioonidele Iraani vastu
ning neist johtuvatele võimalikele Iraani rünnakutele Iisraeli vastu.
Steinitzi sõnul kasutab Iraan tõenäoliselt rünnakuteks
Iraagis asuvaid Revolutsioonikaarti sõdureid
ja Liibanonis võimul olevat Hezbollah't.
Intervjuus meediakanalile Ynet arvas Steinitz,
et Iraan peab näitama oma rahvale, et riigi valitsus on tugev
ja suudab endiselt täita oma välispoliitilisi eesmärke,
sh Iisraeli hävitamine.
Lisaks mainis ta, et kodumaine surve Iraani valitsusele
on hetkel äärmiselt tugev ja valitsus peab suutma näidata rahvale,
et on endiselt teovõimeline.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee